wickkiey/tamil-wikipedia-chunked huggingface dataset:
# கிடாரிபட்டி

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், கிடாரிபட்டி ஊரின் மொத்த மக்கள்தொகை 5,155 பேர் ஆகும். இதில் 2,623 பேர் ஆண்கள் மற்றும் 2,532 பேர் பெண்கள் ஆவர்.
# கிடாரிபட்டி

## அரசியல்

கிடாரிபட்டி பகுதியானது, மேலூர் (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# காலியம்(II) தெலூரைடு

**காலியம்(II) தெலூரைடு** (*Gallium(II) telluride*) என்பது GaTe என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். GaTe சேர்மத்தின் கட்டமைப்பும் மின்னணு பண்புகளும் ஆராய்ச்சிகளைத் தூண்டும் வண்ணம் உள்ளன. ஏனெனில் இச்சேர்மம் அல்லது தொடர்புடைய சேர்மங்கள் மின்னணுத் துறையில் பயன்பாடுகளைக் கொண்டிருக்கின்றன. காலியம், தெலூரைடு தனிமங்களை வினைபுரியச் செய்வதன் மூலமோ அல்லது உலோக கரிம ஆவி படிவு மூலமாகவோ உருவாக்கலாம்.  
தனிமங்களிலிருந்து உற்பத்தி செய்யப்படும் GaTe ஓர் ஒற்றைச்சாய்வு படிக அமைப்பைக் கொண்டுள்ளது. ஒவ்வொரு காலியம் அணுவும் 3 தெலூரியம் மற்றும் ஒரு காலியம் அணுவால் நான்முகியாக ஒருங்கிணைக்கப்படுகிறது. Ga<sub>2</sub> அலகில் உள்ள காலியம்-காலியம் பிணைப்பு நீளம் 2.43 ஆங்சுட்ராம் ஆகும். இந்த கட்டமைப்பு அடுக்குகளால் ஆனதாகும். Ga<sub>2</sub><sup>4+</sup> 2Te<sup>2−</sup> என வடிவமைக்கப்பட்டுள்ளது. அடுக்குகளுக்குள் காணப்படும் பிணைப்பு அயனி-சகப்பிணைபாகவும் அடுக்குகளுக்கு இடையில் காணப்படும் பிணைப்பு முக்கியமாக வான் டெர் வால்சு பிணைப்பாகவும் உள்ளன. GaTe என்பது அடுக்கு குறைக்கடத்தியாக வகைப்படுத்தப்பட்டுள்ளது GaSe மற்றும் InSe போன்றவையும் ஒத்த அமைப்புகளைக் கொண்டுள்ளன. இச்சேர்மம் அறை வெப்பநிலையில் 1.65 எலக்ட்ரான் வோல்ட்டு ஆற்றலைக் கொண்டுள்ள ஒரு நேரடி பட்டை இடைவெளி குறைக்கடத்தி ஆகும். ஆல்க்கைல் காலியம் தெலூரைடு கியூபேன் வகை கொத்துக்களிலிருந்து குறைந்த அழுத்த உலோக கரிம ஆவி படிவு முறை மூலம் ஓர் அறுகோண வடிவத்தை உருவாக்க முடியும், எடுத்துக்காட்டாக (t-பியூட்டைல்காலியம்( μ<sub>3</sub>-Te))<sub>4.</sub>. மையமானது எட்டு அணுக்கள், நான்கு காலியம் மற்றும் நான்கு டெல்லூரியம் அணுக்கள் கொண்ட ஒரு கனசதுரத்தைக் கொண்டுள்ளது. ஒவ்வொரு காலியமும் இணைக்கப்பட்ட டி-பியூட்டைல் குழுவையும் மூன்று அருகிலுள்ள தெலூரியம் அணுக்களையும் கொண்டுள்ளது. மேலும் ஒவ்வொரு தெலூரியமும் மூன்று அருகிலுள்ள காலியம் அணுக்களைக் கொண்டுள்ளன. Ga<sub>2</sub><sup>4+</sup> அலகுகளைக் கொண்ட ஒற்றைச்சரிவச்சு வடிவத்துடன் நெருங்கிய தொடர்புடைய அறுகோண வடிவம், 500 °செல்சியசு வெப்பநிலையில் ஆற்றிப் பதப்படுத்தப்பட்டால் ஒற்றைச்சரிவச்சு வடிவமாக மாறுகிறது.
# புதுப்பட்டி, மதுரை

**புதுப்பட்டி** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய புதுப்பட்டி ஊராட்சி ஒரு புறநகர்ப் பகுதியாகும்.
# புதுப்பட்டி, மதுரை

## அமைவிடம்

கடல் மட்டத்திலிருந்து சுமார் 171.97 மீ. உயரத்தில், என்ற புவியியல் ஆள்கூறுகள் கொண்டு புதுப்பட்டி அமையப் பெற்றுள்ளது.
# புதுப்பட்டி, மதுரை

## அரசியல்

புதுப்பட்டி பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# ஆண்டார்கொட்டாரம்

**ஆண்டார்கொட்டாரம்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய ஆண்டார்கொட்டாரம் ஊராட்சி ஒரு புறநகர்ப் பகுதியாகும்.
# ஆண்டார்கொட்டாரம்

## அமைவிடம்

கடல் மட்டத்திலிருந்து சுமார் 151.85 மீ. உயரத்தில், என்ற புவியியல் ஆள்கூறுகள் கொண்டு ஆண்டார்கொட்டாரம் அமையப் பெற்றுள்ளது.
# ஆண்டார்கொட்டாரம்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், ஆண்டார்கொட்டாரம் ஊரின் மொத்த மக்கள்தொகை 3,002 பேர் ஆகும். இதில் 1,539 பேர் ஆண்கள் மற்றும் 1,463 பேர் பெண்கள் ஆவர்.
# ஆண்டார்கொட்டாரம்

## அரசியல்

ஆண்டார்கொட்டாரம் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# இளமனூர்

**இளமனூர்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய இளமனூர் ஊராட்சி ஒரு புறநகர்ப் பகுதியாகும்.
# இளமனூர்

## அமைவிடம்

கடல் மட்டத்திலிருந்து சுமார் 142.8 மீ. உயரத்தில், என்ற புவியியல் ஆள்கூறுகள் கொண்டு இளமனூர் அமையப் பெற்றுள்ளது.
# இளமனூர்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், இளமனூர் ஊரின் மொத்த மக்கள்தொகை 888 பேர் ஆகும். இதில் 427 பேர் ஆண்கள் மற்றும் 461 பேர் பெண்கள் ஆவர்.
# இளமனூர்

## அரசியல்

இளமனூர் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# ராக்காய் வாராக்

**ராக்காய் வாராக்** அல்லது **மகாராஜா ராக்காய் வாராக்** (ஆங்கிலம்: *Rakai Warak*; *Srī Mahārāja Rakai Warak*; இந்தோனேசியம்: *Rakai Warak Dyah Manara*) என்பவர் இந்தோனேசியா, மத்திய ஜாவா, மாதரம் இராச்சியத்தின் சைலேந்திர மரபைச் சார்ந்த அரசர் ஆவார். இவரின் ஆட்சிக்காலம் 3 மார்ச் 803 - 26 சூலை 827. இவர் மாதரம் இராச்சியத்தின் 4-ஆவது அரசர் ஆவார்.  
8-ஆம் 9-ஆம் நூற்றாண்டுகளில், மாதரம் இராச்சியத்தின் அரசராக இருந்தவர் சிறீவிஜயத்தின் அரசராகவும் இருந்தார். மாதரம் இராச்சியத்தின் ஆளுமையின் கீழ் சிறீ விஜயப் பேரரசு அமையப் பெற்றதும், மாதரம் இராச்சியத்தை ஆட்சி செய்த அதே அரசர்கள் சிறீ விஜயப் பேரரசையும் ஒருசேர ஆட்சி செய்தனர்.  
ராக்காய் வாராக் எனும் பெயரும் சமரகரவீரன் *(Samaragrawira)* எனும் பெயரும்; ஒரே நபரைக் குறிப்பிடுவதாக வரலாற்று ஆசிரியர்கள் சிலர் கருதுகின்றனர். ஆனால் அது ஓர் அனுமானம் என்று அண்மைய் ஆய்வுகள் உறுதிப்படுத்துகின்றன.
# ராக்காய் வாராக்

## சர்ச்சைகள்

இந்தோனேசிய வரலாற்றாசிரியர் சிலாமெட் முல்ஜானா *(Slamet Muljana)* முன்வைத்த ஒரு கோட்பாடு; சமரகரவீரனின் அசல் பெயர் **சமரகரவீரர்** என்றும்; அவர் சிறீ விஜய மன்னர் பாலபுத்திர தேவாவின் *(Balaputradewa)* தந்தை என்றும் கூறுகிறது.  
எனினும், நாளந்தா கல்வெட்டின் பதிவுகளின்படி, பாலபுத்திரதேவா என்பவர், சோம வம்சத்தைச் சேர்ந்த தருமசேதுவின் மகள் தேவி தாராவுக்குப் *(Tara Dharmasetu)* பிறந்த சமரகரவீரனின் மகனாவார். பெரும்பாலான வரலாற்றாசிரியர்கள் தருமசேது சிறீ விஜய இராச்சியத்தின் மன்னர் என்று நம்புகிறார்கள்.  
உண்மையில், பாலபுத்திரதேவா தன் தாத்தாவிடம் இருந்து சுமாத்திரா தீவின் அரியணையைப் பெற்றார். இதுவே வரலாற்றாசிரியர் சிலாமெட் முல்ஜானாவின் கருத்தும் ஆகும். பாலபுத்திரதேவா எனும் பாலபுத்திரன் தருமசேதுவிடம் இருந்து சிறீ விஜய அரியணையைப் பெறவில்லை; சைலேந்திர வம்சத்தைச் சேர்ந்தவராக இருந்ததால், பாலபுத்திரதேவா சிறீ விஜயத்தின் அரசராக முடிந்தது என்றும்; சிலாமெட் முல்ஜானா தம் கருத்தை முன்வைக்கிறார்.
# ராக்காய் வாராக்

## அரச வரலாறு

ராக்காய் வாராக் எனும் பெயர் மந்தியாசி கல்வெட்டு, வானுவா தெங்கா III கல்வெட்டு ஆகியவற்றின் மூலமாக அறியப்படுகிறது. மேலும் வங்சாகீர்த்தா கையெழுத்துச் சுவடியின் மூலமாக *(Naskah Wangsakerta)* அவரின் பெயர் மேலும் வலுப்படுத்தப்படுகிறது.  
மந்தியாசி கல்வெட்டில் காணப்படும் மாதரம் இராச்சியத்தின் மன்னர்களின் பட்டியலில் சிறீ மகாராஜா **ராக்காய் வாராக்** நான்காவது இடத்தில் உள்ளார். அவரது பெயர் ராக்காய் பனராபனுக்கு *(Rakai Panaraban)* பிறகும், ராக்காய் காருங்கிற்கு *(Rakai Garung)* முன்பும் குறிப்பிடப்பட்டுள்ளது.
# ராக்காய் வாராக்

## வானுவா தெங்கா III கல்வெட்டு

இருப்பினும், இது வானுவா தெங்கா III கல்வெட்டில் காணப்படும் மன்னர்களின் பட்டியல், மற்ற கல்வெட்டுகளில் இருந்து வேறுபட்டது. அங்கு ஸ்ரீ மகாராஜா **ராக்காய் வாராக்**-கின் பெயர் ராக்காய் பனராபனுக்கு *(Rakai Panaraban)* பிறகும், தயா குலாவுக்கு *(Dyah Gula)* முன்பும் குறிப்பிடப்படுகிறது.  
ராக்காய் வாராக் என்ற பெயர் உண்மையான பெயர் அல்ல; ஏனெனில் இந்தப் பெயரின் பொருள் வாராக் பிராந்தியத்தின் தலைவன் என்பதாகும். இருப்பினும், வானுவா தெங்கா III கல்வெட்டில், அவரது உண்மையான பெயர் தயா மனாரா *(Dyah Manara)* என்று அறியப்படுகிறது.  
பழைய ஜாவானிய மொழியில் ராக்காய் என்றால் தலைவன் என்று பொருள் படும். ராகா *(raka)* அல்லது ராகே *(rake)* எனும் சமசுகிருதச் சொல்லில் இருந்து உருவானது.
# வெள்ளப்பள்ளம்

**வெள்ளப்பள்ளம்** (*Vellapallam*) என்பது இந்திய மாநிலமான தமிழ்நாட்டின் நாகப்பட்டினம் மாவட்டத்தில் வேளாங்கண்ணிக்கும், வேதாரண்யத்திற்கும் இடையில் அமைந்துள்ள ஒரு கிராமமாகும். என்.துரைசாமி. என்பவர் 2019 ஆம் ஆண்டு கிராமத் தலைவராகத் தேர்ந்தெடுக்கப்பட்டு செயல்பட்டு வருகிறார். இந்தக் கிராமத்தின் பெரும்பகுதி துறைமுகம் கட்ட அனுமதிக்கப்பட்டு கட்டுமான பணியில் உள்ளது.
# வெள்ளப்பள்ளம்

## மக்கள்தொகை

2001 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, வெள்ளப்பள்ளத்தில் 3,728 மக்கள் தொகை இருந்தது. இதில் ஆண்கள் 48% மற்றும் பெண்கள் 52%. கல்வியறிவு விகிதம் 61% இருந்தனர். ஆண்களின் கல்வியறிவு 64%, பெண்களின் கல்வியறிவு 59% ஆகும். வெள்ளப்பள்ளத்தில், 11% மக்கள் 6 வயதுக்குட்பட்டவர்கள். இந்து, கிறிஸ்தவம் என வெவ்வேறு மதங்களைச் சேர்ந்த மக்கள் வாழ்ந்து வருகின்றனர், மேலும் ஒவ்வொரு மதத்திலும் வெவ்வேறு இனக்குழுக்கள் உள்ளவர்கள் வாழ்கின்றனர். கிராமத்தின் கிழக்குப் பகுதி கிழக்கு வங்காள விரிகுடாவால் சூழப்பட்டுள்ளது, மற்ற பகுதிகள் நிலப்பகுதிகளைக் கொண்டுள்ளன. இந்த கிராமம் தலைஞாயர் பஞ்சாயத்தில் உள்ளது. இந்த கிராமம் சுனாமியால் பாதிக்கப்பட்டது அப்போது 20க்கும் மேற்பட்டோர் உயிர் இழந்தனர்.
# வெள்ளப்பள்ளம்

## கல்வி

இக்கிராமத்தில் இரண்டு தொடக்கப்பள்ளி மற்றும் ஒரு மேல்நிலைப்பள்ளி அமைந்தௌள்ளது. தொடக்கப்பள்ளியில் 300க்கும் மேற்பட்ட மாணவர்கள் படிக்கின்றனர். அருகிலுள்ள கிராமங்களில் உள்ள மாணவர்கள் படிக்க இந்த ஒரு மேல்நிலைப்பள்ளி மட்டுமே உள்ளது, கிட்டத்தட்ட 1500 மாணவர்கள் இங்கு படித்து வருகின்றனர்.
# வெள்ளப்பள்ளம்

## முக்கிய இடங்கள்

- ஆற்றங்கரை முத்து மாரியம்மன் கோயில்
- காஞ்சியப்பர் கோயில்
- மாரியம்மன், பிடாரியம்மன் கோயில்
- துரைமுகம் (கட்டுமான பணி)
# வெள்ளப்பள்ளம்

## தொழில்கள்

இந்த கிராமத்தின் முக்கிய தொழில் விவசாயம் மற்றும் மீன்பிடித்தல் ஆகும். முதன்மைத் தொழில் விவசாயம் (80%), மீன்பிடித்தல் (10%). மற்ற 10% மக்கள் ஆசிரியர்கள், பொறியாளர்கள், வங்கி போன்ற பணிகளில் உள்ளனர்.
# வடகுரங்காடுதுறை

**வடகுரங்காடுதுறை** (*Vadakurangaduthurai*) என்பது இந்தியாவின் தமிழ்நாட்டின் தஞ்சாவூர் மாவட்டததில் காவேரி ஆற்றின் வடகரையில் பாபநாசம் தாலுக்காவில் அமைந்துள்ள ஒரு கிராமம் ஆகும். பாபநாசம் நகரத்திலிருந்து 4 கி.மீ தொலைவில் அமைந்துள்ளது.
# வடகுரங்காடுதுறை

## பெயர் காரணம் மற்றும் புராணக்கதை

இராமர் தெற்கு வழியாகச் சென்றபோது, காவேரி நதியைக் கடக்க விரும்பினார் என்று நம்பப்படுகிறது. இந்த இடம் முன்பு காவேரி நதியில் ஒரு துறைமுக பகுதியாக இருந்தது வந்தது. பாதுகாப்பாக இந்நதியைக் கடப்பதற்காக, அனுமன் இங்கு ஒரு சிவலிங்கத்தை வழிபட்டார், அதற்கு அவர் தயாநிதிஸ்வரர் என்று பெயரிட்டார். இதனால், இந்தத் இடம் 'வடக்கு குரங்குக் காடு துறை' என்றும், வடக்கு குரங்கின் வனத் துறைமுகம்' என்றும் பொருள்படும். ஆகவே பிற்காலத்தில் அது மறுவி 'வடக்கு குரங்கடுதுறை' என்று பெயர் பெற்றது. இந்தக் கோயில் இன்னும் இக்கிராமத்தில் அமைந்துள்ளது. மேலும் ஒரு முக்கியமான யாத்திரைத் தலமாகும் அமைந்துள்ளது.
# வடகுரங்காடுதுறை

## கோவில்கள்

ஸ்ரீ தயாநிதீஸ்வரர் சிவன் கோயில் - 275 பாடல்கள் பெற்ற தலம் ஆலகும்.
இங்குள்ள ஆடுதுறை பெருமாள் கோவில் - 108 திவ்ய தேசங்களில் ஒன்றாகும்.
# வடகுரங்காடுதுறை

## பள்ளிகள்

- சிரி வித்யாசரம் பள்ளி
# சோழபுரம் (ஒரத்தநாடு)

**சோழபுரம்** (*Cholapuram*) என்பது இந்தியாவின் தமிழ்நாட்டின் தஞ்சாவூர் மாவட்டத்தில் உள்ள ஒரத்தநாடு தாலுக்காவில் அமைந்துள்ள ஒரு கிராமமாகும்.  
இவ்வூரில் அரசு பள்ளி இயங்கி வருகின்றது இதில் 6 முதல் 10ம் வகுப்பு வரை 105 மாணவர்கள் படித்து வருகின்றனர். இப்பள்ளியில் கட்டிடங்கள் சேதமடைந்து, போதிய கட்டிட வசதி இல்லாமல் உள்ளது.
# சோழபுரம் (ஒரத்தநாடு)

## மக்கள்தொகை

2011 மக்கள் தொகை கணக்கெடுப்பின்படி, சோழபுரத்தின் மொத்த மக்கள் தொகை 2285 ஆகவும், மேலும் கல்வியறிவு விகிதம் 72.05% ஆகவும் இருந்தது.
| வீடுகள் | 583 | - | - | மக்கள் தொகை | 2,285 | 1,118 | 1,167 |
| --- | --- | --- | --- | --- | --- | --- | --- |
| குழந்தைகள் (வயது 0-6) | 242 | 129 | 113 |  |  |  |  |
| கல்வியறிவு | 72.05% | 82.51% | 62.24% | } |  |  |  |
# சோழபுரம் (ஒரத்தநாடு)

## மக்கள்தொகை

### பணி விவரம்

இங்குள்ள மக்களில் 72.39% பேர் ஒரு வருடத்தில் தாங்கள் 6 மாதங்களுக்கும் மேலாக வேலை செய்து வாழ்வாதாரத்தை நடத்துகிறார்கள். மீதமுள்ள 27.61% பேர் தங்கள் வேலையை 6 மாதங்களுக்கும் குறைவாகவே வேலை செய்து வாழ்வாதாரத்தை நடத்த வேண்டிய நிலை உள்ளது. இங்குள்ள 72.39% பேரில், 168 பேர் விவசாயிகள் ஆவார்கள், 658 பேர் கடினமாக விவசாய வேலை செய்து வருகிறார்கள்.
# நாதுராம் மிர்தா

**நாதுராம் மிர்தா** (*Nathuram Mirdha*) (20 அக்டோபர் 1921 - 30 ஆகஸ்ட் 1996) இந்தியாவின் ராஜஸ்தான் மநிலத்தின் மார்வார் பகுதியைச் சேர்ந்த ஒரு அரசியல்வாதி, சுதந்திரப் போராட்ட வீரர், சமூக சீர்திருத்தவாதி மற்றும் பிரபலமான விவசாய தலைவராகவும் இருந்தார். இவர் 1971 முதல் 1997 வரை நாகௌர் தொகுதியிலிருந்து ஆறு முறை மக்களவை உறுப்பினராகத் தேர்ந்தெடுக்கப்பட்டவர் ஆவார். நாதுராம் மிர்தா ராஜஸ்தான் சட்டமன்ற உறுப்பினராகவும் இருந்தர். ராஜஸ்தானில் ஜாட் அரசியலின் பிரபலமான முகமாக இருந்து வந்தார். இவர் ராஜஸ்தானின் காந்தி என்றும் அழைக்கப்பட்டார். 1979–80 மற்றும் 1989–90 ஆம் ஆண்டுகளில் மத்திய அமைச்சர்கள் குழுவில் பணியாற்றினார். இவர் பத்து ஆண்டுகள் புது தில்லியில் உள்ள மகாராஜா சூரஜ் மால் நிறுவனத்தின் தலைவராக இருந்தார்.
# நாதுராம் மிர்தா

## சுதந்திரப் போராட்ட வீரர் மற்றும் அரசியல் தலைவர்

1947 ஆகஸ்ட் 15 அன்று, இந்தியா சுதந்திரம் அடைந்தவுடன், ஜோத்பூரில் ஒரு பிரபலமான அமைச்சகம் நிறுவப்பட்டது. கிசான் சபையின் அதன் பொதுச் செயலாளராக, அந்த அமைச்சகத்தில் சேர்க்கப்பட்டார். 1952 ஆம் ஆண்டு மெர்டா சட்டமன்றத் தொகுதியில் இருந்து தனது முதல் சட்டமன்றத் தேர்தலில் மிகப்பெரிய பெரும்பான்மையுடன் வெற்றி பெற்றார். 1952 முதல் 1967 வரை மற்றும் 1984 முதல் 1989 வரை ராஜஸ்தான் சட்டமன்ற உறுப்பினராக இருந்தார் மேலும் ராஜஸ்தான் அரசாங்கத்தில் பல முக்கிய பதவிகளை வகித்து வந்தார். ராஜஸ்தானில் விவசாயம் மற்றும் கூட்டுறவுத் துறைகளை வலுப்படுத்தியதற்காக இவர் மக்களிடத்தில் பெரும் அபிமானத்தை பெற்றார். 1972 முதல் தொடங்கி, அவர் ஆறு முறை மக்களவைக்குத் திரும்பினார். 1979–80 மற்றும் 1989–90 ஆம் ஆண்டுகளில் மத்திய அமைச்சர்கள் குழுவில் பணியாற்றினார். தேசிய விவசாய விலை ஆணையத்தின் தலைவராகவும் பணியாற்றினார்.
# ராக்காய் பனராபன்

**ராக்காய் பனராபன்** (ஆங்கிலம்: *Rakai Panaraban*; *Srī Mahārāja Rakai Pānunggalan*; இந்தோனேசியம்: *Dyah Panunggalan Bhimaparakrama Linggapawitra Jawabhumandala*) என்பவர் இந்தோனேசியா, மத்திய ஜாவா, மாதரம் இராச்சியத்தின் சஞ்சய மரபைச் சார்ந்த அரசர் ஆவார். இவரின் ஆட்சிக்காலம் 6 மார்ச் 784 - 3 மார்ச் 803. இவர் மாதரம் இராச்சியத்தின் 3-ஆவது அரசர் ஆவார்.  
மாதரம் இராச்சியத்தின் ஆளுமையின் கீழ் சிறீ விஜயப் பேரரசு அமையப் பெற்றதும், மாதரம் இராச்சியத்தை ஆட்சி செய்த அதே அரசர்கள் சிறீ விஜயப் பேரரசையும் ஒருசேர ஆட்சி செய்தனர்.
# ராக்காய் பனராபன்

## அரச வரலாறு

ராக்காய் பனராபன் எனும் பெயர் மந்தியாசி கல்வெட்டு, வானுவா தெங்கா III கல்வெட்டு ஆகியவற்றின் மூலமாக அறியப்படுகிறது. மேலும் வங்சாகீர்த்தா கையெழுத்துச் சுவடியின் மூலமாக *(Naskah Wangsakerta)* அவரின் பெயர் மேலும் வலுப்படுத்தப்படுகிறது.  
மந்தியாசி கல்வெட்டில் காணப்படும் மாதரம் இராச்சியத்தின் மன்னர்களின் பட்டியலில் சிறீ மகாராஜா **ராக்காய் பனராபன்** மூன்றாவது இடத்தில் உள்ளார்.  
பழைய ஜாவானிய மொழியில் ராக்காய் என்றால் தலைவன் என்று பொருள் படும். ராகா *(raka)* அல்லது ராகே *(rake)* எனும் சமசுகிருதச் சொல்லில் இருந்து உருவானது.
# குதிராம் போஸ் (திரைப்படம்)

**குதிராம் போஸ் (*திரைப்படம்*)** (*Khudiram Bose*) என்பது 2022 ஆம் ஆண்டு வெளியான இந்தியத் தெலுங்கு மொழி வாழ்க்கை வரலாற்றுப் படமாகும், இது இந்தியப் புரட்சிகரத் தலைவர் குதிராம் போஸைப் பற்றியது. இந்தப் படத்தில் ராகேஷ் ஜகர்லமுடி முக்கிய வேடத்தில் நடித்திருக்கிறார். தயாரிப்பு வடிவமைப்பு, சண்டைக்காட்சிகளை முறையே தோட்டா தரணி, கனல் கண்ணன் இயக்கி இருக்கிறார்கள். இந்தத் திரைப்படம் 53-ஆவது இந்தியப் பன்னாட்டுத் திரைப்பட விழாவின் இந்திய பனோரமா பிரிவில் இடம்பெற்றுள்ளது.
# குதிராம் போஸ் (திரைப்படம்)

## முன்மாதிரி

இது மிட்னாபூரில் பிறந்த குதிராம் போஸின் பயணத்தைப் பற்றிய படம். இவர் 18 வயதில் தூக்கிலிடப்பட்ட முதல் இளைய சுதந்திரப் போராட்ட வீரர்.
# குதிராம் போஸ் (திரைப்படம்)

## நடிகர்கள்

குதிராம் போஸாக ராகேஷ் ஜகர்லமுடி
பாலகங்காதர திலகமாக நாசர்
அதுல் குல்கர்னி பரிந்திர குமார் கோஷ் ஆக
நரேந்திர குமார் போஸாக விவேக் ஓபராய்
சகோதரி நிவேதிதாவாக மரியா லூஸ் ட்ரெம்சல்
# மோகனூர், கந்தர்வக்கோட்டை

**மோகனூர்** (*Mohanur*) என்பது இந்திய ஒன்றியம், தமிழ்நாட்டின், புதுக்கோட்டை மாவட்டம், கந்தர்வகோட்டை ஊராட்சி ஒன்றியத்துக்கு உட்பட்ட ஒரு சிற்றூர் ஆகும். இது பெரிய கோட்டை ஊராட்சியின் நிர்வாகத்துக்கு உட்பட்டது.
# மோகனூர், கந்தர்வக்கோட்டை

## அமைவிடம்

இந்த ஊரானது மாவட்ட தலைநகரான புதுக்கோட்டைக்கு கிழக்கே 40 கிலோமீட்டர் தொலைவிலும், கந்தர்வக்கோட்டையில் இருந்து ஐந்து கிலோமீட்டர் தொலைவிலும், மாநிலத் தலைநகரான சென்னையில் இருந்து 357 கிலோமீட்டர் தொலைவிலும் உள்ளது.
# மோகனூர், கந்தர்வக்கோட்டை

## பெயராய்வு

இந்த ஊர் வேளாண்மைக்குப் பேர்பெற்ற ஊராக இருந்தது. நெல் செழித்து வளர்வதற்கு ஏற்ற வண்டல் மண் கொண்ட நிலப்பகுதியாகும். இந்த ஊர் ஒரு காலத்தில் நெல் கதிரடிக்கும் களமாக இருந்ததால் இந்த ஊர் *முகவை ஊர்* (நெல் கதிரடிக்கும் களத்திற்கு முகவை என்ற பெயர் உண்டு) என்று அழைக்கப்பட்டு, பின்னர் அது *முகவைனூர்* என்று ஆகி இறுதியில் *மோகனூர்* என்று மருவியது என்று அண்டனூர் சுரா குறிப்பிடுகிறார்.
# மோகனூர், கந்தர்வக்கோட்டை

## பிறப்புகள்

- அ. வேங்கடாசலனார்
# தார்மீக வட்ட விரிவாக்கம்

**தார்மீக வட்ட விரிவாக்கம்** (*Moral circle expansion*) என்பது நம்மால் தார்மீக முக்கியத்துவம் கொடுக்கப்படும் பொருட்கள் மற்றும் விடயங்களின் எண்ணிக்கையும் வகைகளும் காலப்போக்கில் அதிகரிப்பது ஆகும். தார்மீக உள்ளடக்கம் அல்லது உள்ளடக்கச் சேர்ப்பு பற்றிய பொதுவான சிந்தனைகள் பண்டைய காலத்திலிருந்தே மெய்யியல் அறிஞர்களால் விவாதிக்கப்பட்டு வந்துள்ள போதிலும், 19-ம் நூற்றாண்டிலிருந்து இச்சிந்தனை மனித உரிமை மற்றும் விலங்குரிமை தொடர்பான சமூக இயக்கங்களை தோற்றுவித்துள்ளது. குறிப்பாக விலங்குரிமை தொடர்பாக மெய்யியல் அறிஞர் பீட்டர் சிங்கர் 1970-களிலிருந்து இந்த விடயத்தைப் பற்றி எழுதி வந்துள்ளார். மேலும் 2017-ம் ஆண்டு முதல் 21-ம் நூற்றாண்டின் திறன்மிகு ஒப்புரவாண்மை இயக்கத்தின் ஒரு பகுதியாக விளங்கும் சிந்தனைக் குழுவான சென்டியன்ஸ் இன்ஸ்டிடியூட் செயற்பட்டு வந்துள்ளது. வளர்ந்து வரும் தார்மீகக் கருத்தியலில் ஒரு சீரான எல்லை இல்லாமை மற்றும் மக்களின் தார்மீக அணுகுமுறைகளுக்கும் அவர்களின் நடத்தைக்கும் இடையே காணப்படும் தொடர்பற்ற தன்மை போன்றவற்றைக் கருத்தில் கொண்டு, மனிதகுலம் உண்மையில் விரிவடையும் தார்மீக வட்டத்தைக் கொண்டிருக்கிறதா என்ற குறிப்பிடத்தக்க விவாதம் எழுந்துள்ளது. இது குறித்த ஆராய்ச்சிகள் தொடர்ந்து நடந்து வருகின்றன.
# தார்மீக வட்ட விரிவாக்கம்

## வரலாறு

### தார்மீக வட்டத்தின் ஆரம்பகால விவாதங்கள்

பொ.ஊ. 2-ம் நூற்றாண்டின் முற்பகுதியில் உறுதிப்பாட்டுவாத தத்துவஞானி ஹீரோக்கிளீஸ் தார்மீக வட்டத்தைப் பற்றி முதன் முதலாக விவாதித்த குறிப்புகள் உள்ளன. *ஆன் அப்ராப்ரியேட் ஆக்ட்ஸ்* ("ஏற்புடைய நடத்தைகள்") என்ற தனது நூலில் ஒரு மனிதனின் செறிவான விரிவடையும் சமூக வட்டங்களை அவர் விவரித்ததுடன், இவ்வட்டங்களுள் உள்ளார்ந்த வட்டத்திற்கான கடமையே மிகவும் வலுவானதாகவும் குறிப்பிட்டுள்ளார். இந்த கருத்தை வில்லியம் லெக்கி 1869-ம் ஆண்டு தனது படைப்பான "ஆகஸ்டஸ் முதல் சார்லமேக்னே வரை ஐரோப்பிய ஒழுக்கங்களின் வரலாறு" என்ற நூலில் முழுமையாக்கியுள்ளார். பயனெறிமுறைக் கோட்பாட்டு மெய்யியலாளரும் விலங்குரிமை அறிஞருமான ஜே. ஹோவர்ட் மூர் தனது 1906-ம் ஆண்டு படைப்பான *தி யுனிவர்சல் கின்ஷிப்* என்ற நூலில் ஒரு உணர்திற தத்துவத்தை முன்னிறுத்தினார். அதன் மூலம் அனைத்து உணர்திற உயிரினங்களையும் ஒத்த பரிணாம உறவின் அடிப்படையில் பேணிக் காக்க வேண்டிய கடமை மனித இனத்திற்கு உள்ளது என்று மூர் வலியுறுத்தினார்:
# தார்மீக வட்ட விரிவாக்கம்

## வரலாறு

### பீட்டர் சிங்கரும் விரிவடையும் வட்டமும்

பயனெறிமுறைக் கோட்பாட்டு மெய்யியலாளரான பீட்டர் சிங்கர் 1981-ம் ஆண்டு எழுதிய *தி எக்ஸ்பான்டிங் சர்கிள்* ("விரிவடையும் வட்டம்") என்ற புத்தகத்தில் தார்மீக வட்ட விரிவாக்கக் கருத்தினை மேலும் செப்பனிட்டார். இந்தப் புத்தகம் விரிவடையும் வட்டத்தின் பொதுவான கோட்பாட்டை முன்வைக்கிறது: தனது குடும்பம் அல்லது தன்னைச் சார்ந்த சமூகக் குழு போன்ற தன்னைப் போலவே இருப்பவர்களை மட்டுமே மதிக்கத் துவங்கிய மனித இனம் பின்னர் தனது நாட்டின் மற்ற குடிமகன்களையும் ஏற்றுக்கொண்டு இறுதியாக ஒட்டுமொத்த மனிதகுலத்தையும் மதிக்கத் தொடங்கியது; இப்போது அதே விரிவாக்க செயல்முறை விலங்குரிமை தொடர்பாக நடைபெற்று வருகிறது. "ஒப்புரவாண்மை விரிவாக்கத்திற்கான ஒரே நியாயமான நிறுத்தற் புள்ளி எதுவெனில் நமது செயல்களால் பாதிக்கப்படக்கூடிய அனைவரும் நமது ஒப்புரவாண்மை வட்டத்திற்குள் சேர்க்கப்பட்டுவிட்டனர் என்ற புள்ளியேயாகும்" என்று சிங்கர் தனது புத்தகத்தில் விவரிக்கிறார். சிங்கர் தனது வேறு சில படைப்புகளிலும் விரிவடையும் வட்டத்தைக் குறித்து எழுதுகிறார்.
# தார்மீக வட்ட விரிவாக்கம்

## வரலாறு

### மாற்றுக் கருத்துகளும் பிற்கால முன்னேற்றங்களும்

தார்மீக வட்ட விரிவாக்கம் குறித்து சில பிற்கால எழுத்தாளர்களும் எழுதியுள்ளனர் என்றபோதும் அவர்களின் வரையறைகள் சிங்கரின் வரையறையிலிருந்து சற்றே வேறுபட்டுக் காணப்படுகின்றன. எடுத்துக்காட்டாக, ராபர்ட் ரைட் தனது 1994-ம் ஆண்டைய *தி மாரல் அனிமல்* ("தார்மீக விலங்கு") என்ற புத்தகத்தில் சிங்கரின் கருத்துக்கு விமர்சனக் கருத்தாக்கத்துடன் பதிலளித்தார்.  
டி. ஜே. காஸ்பர்பாயர் 2018-ம் ஆண்டு எழுதிய புத்தகமான *சப்ஹ்யூமன்*, தார்மீக வட்டத்தின் விரிவாக்கத்தை "தார்மீக நோயாளிகள்" என்ற சிந்தனையைக் கொண்டு வரையறுக்கிறது. இது தார்மீக நோயாளிகளாகக் கருதப்படும் விடயங்களின் எண்ணிக்கை மற்றும் எத்தனை வகையான விடயங்கள் தார்மீக நோயாளிகளாகக் கருதப்படுகின்றன என்பதன் அதிகரிப்பு ஆகிய இரண்டையும் கணக்கில் கொண்டு இந்த வரையறையைச் செய்கிறது. தார்மீக வட்டத்தில் புதிதாக சேர்க்கப்படும் விடயங்கள் போதுமான அளவில் இருக்க வேண்டியது முக்கியம் என்றும் காஸ்பர்பாயர் மேலும் கூறுகிறார்.  
மெய்யியலாளர் ஜெப் செபோவின் 2025-ம் ஆண்டு படைப்பான *தி மாரல் சர்கிள்* ("தார்மீக வட்டம்") என்ற புத்தகம் நெறிமுறைகளின் நோக்கத்தில் மனிதர்களை மட்டுமின்றி விலங்குகள், பூச்சிகள், செயற்கை நுண்ணறிவுயிரிகள், நுண்ணுயிரிகள் ஆகியவற்றையும் உள்ளடக்குமாறு நமது தார்மீக வட்டத்தை விரிவுபடுத்த வேண்டும் என்று வாதிடுகிறது. மனித விதிவிலக்கு என்ற கருத்தை வன்மையாகக் கண்டிக்கும் இந்நூல், தொழிற்முறை விவசாயம் (factory farming), சிறைப்பிடிப்பு, தொழில்நுட்ப மேம்பாடு போன்ற மனித நடைமுறைகள் பெரும்பாலும் மனிதரல்லா விலங்குகளின் நலன்களைக் கருத்தில் கொள்ளத் தவறிவிடுகின்றன என்பதை ஆராய்கிறது. சிறைபிடிக்கப்பட்ட யானைகள், வளர்க்கப்பட்ட பூச்சிகள், டிஜிட்டல் மனங்களை உருவாக்குவதைச் சுற்றியுள்ள நெறிமுறை சிக்கல்கள் ஆகியவற்றைப் பற்றிய வழக்காய்வுகளின் (case studies) வாயிலாக செபோ இந்தக் கருத்துகளை அலசுகிறார். நெறிமுறை பொறுப்புகளை மறுபரிசீலனை செய்யுமாறு வலியுறுத்தும் இந்நூல் அனைத்துயிரிகளின் நலத்தேவைகளை உள்ளடக்கிய சமமான எதிர்காலத்தை உருவாக்க முறையான மாற்றங்களைப் பரிந்துரை செய்கிறது.
# தார்மீக வட்ட விரிவாக்கம்

## வரலாறு

### திறன்மிகு ஒப்புரவாண்மை இயக்கத்தில் தார்மீக வட்ட விரிவாக்கம்

திறன்மிகு ஒப்புரவாண்மை இயக்கமானது, குறிப்பாக உணர்திறக் கழகம் (the Sentience Institute), தனது மெய்யியற் கோட்பாடுகளின் ஒரு பகுதியாக தார்மீக வட்ட விரிவாக்கத்தை தொடர்ந்து விவாதித்து வருகிறது. 2017-ம் ஆண்டு திறன்மிகு ஒப்புரவாண்மை அறக்கட்டளையின் (Effective Altruism Foundation) ஒரு துணைப் பகுதியாகத் தொடங்கப்பட்ட உணர்திறக் கழகம், "மனிதகுலத்தின் தார்மீக வட்டத்தின் விரிவாக்கத்திற்கு அர்ப்பணிக்கப்பட்ட ஒரு சிந்தனைக் குழு" என்று தன்னை விவரிக்கிறது. அதன் வலைத்தளம், மைய வட்டங்கள் உட்பட, தார்மீக வட்டத்தின் விரிவான மாதிரி ஒன்றை வழங்குகிறது: உள்மைய வட்டமானது முழு தார்மீக முக்கியத்துவத்தையும், வெளிப்புற வட்டமானது குறைந்தபட்ச தார்மீக முக்கியத்துவத்தையும் குறிக்கிறது. சில விடயங்கள் முற்றிலுமாக இவ்வட்டங்களுக்கு வெளியே விழுகின்றன. கூடுதலாக, அவை அணுகுமுறை எண்ணங்களுக்கான தார்மீக வட்டத்திற்கும் (moral circle for attitudes) செயல்களுக்கான தார்மீக வட்டத்திற்குமான (moral circle for actions) வேறுபாட்டையும், சமூக தார்மீக வட்டத்திற்கும் (societal moral circle) தனிநபர் தார்மீக வட்டத்திற்குமிடையிலான (individual circle) வேறுபாட்டையும் இயம்புகின்றன. தார்மீக வட்ட விரிவாக்கம் என்பது ஒரு கருத்தாக்கமாக உணர்திறக் கழகத்தின் இணை நிறுவனர் ஜேசி ரீஸ் அந்திஸ் மற்றும் மெய்யியலாளர் ஈஸ் பேஸ் ஆகியோரால் 2021-ம் ஆண்டு *ஃபியூச்சர்ஸ்* ஆய்விதழில் வெளிவந்த "தார்மீக வட்ட விரிவாக்கம்: தொலைதூர எதிர்காலத்தை மாற்றியமைக்கும் ஒரு நம்பிக்கைக்குரிய உத்தி" என்ற தலைப்பிலான கட்டுரையில் உருவாக்கப்பட்டது. கடவுள்களர்கள், மூதாதையர்கள் உள்ளிட்ட குழுக்கள் தார்மீக வட்டத்தை விட்டு வெளியேறியதாகவோ அல்லது அவ்வட்டத்தின் மையத்திலிருந்து வெகுதூரம் விலகிச் சென்றுவிட்டதாகவோ அறியப்படுகையில் கைக்குழந்தைகளும் கருவில் உள்ள குழந்தைகளும் வெவ்வேறு சமூகங்களில் வெவ்வேறு தார்மீக நிலைகளைக் நடத்தப்படுகின்றனர் என்று அறிஞர்கள் கருதுகின்றனர்.  
தார்மீக வட்டம் என்ற கருத்தானது பெரிதும் மேற்கத்திய ஒழுக்கத்தை அடிப்படையாகக் கொண்டதாக உள்ளது என்றும், அதன் காரணமாக உலகின் பிற பகுதிகளில் காணப்படும் தார்மீகக் கருத்துக்களின் பன்முகத்தன்மையை முழுமையாகப் பிரதிபலிக்கத் தவறி விடுகின்றது என்றும் சில விமர்சனங்கள் முன்வைக்கப்படுகின்றன. எடுத்துக்காட்டாக, அகிம்சை உள்ளிட்ட இந்திய தார்மீகக் கருத்துகள் விலங்குகளுக்குத் தரும் மதிப்பானது மேற்கத்திய கலாச்சாரத்தில் காணப்படுவதைக் காட்டிலும் பன்மடங்கு அதிகம் என்பது நோக்கத்தக்கது.
# தார்மீக வட்ட விரிவாக்கம்

## இவற்றையும் காண்க

- விலங்கினவாதம்
- நலத்தேவைகளின் சமபாவனை
- தார்மீகப் பயனாளித்துவம்
# நெற்களஞ்சிய கொட்டில்

, சசாக் மக்களின் நெற்களஞ்சிய கொட்டில்]]
**நெற்களஞ்சிய கொட்டில்** (*Rice barn*) என்பது அறுவடை செய்யப்பட்ட நெல்லை உலர்த்தி சேமித்து வைப்பதற்கு பயன்படுத்தப்படும் ஒரு வகையான களஞ்சியமாகும். களஞ்சியங்களின் வடிவமைப்பு குறிப்பாக அவற்றின் கொட்டகை வடிவமைப்பு சிறப்பு வாய்ந்தவையாக, நாடுகளுக்கிடையே அல்லது மாகாணங்களுக்கு இடையிலாக வேறுபாடுகளைக் கொண்டவையாக இருக்கின்றன. தென்கிழக்காசியாவில் உள்ள நெற்களஞ்சிய கொட்டகைகள் நெல் பயிரிடும் உலகின் பிற பகுதிகளில் காணப்படும் நெற் களஞ்சிய கொட்டகைகளிலிருந்து முற்றிலும் மாறுபட்டதாகத் தெரிகிறது.
# நெற்களஞ்சிய கொட்டில்

## வரலாறு

கோயிலின் அடிபீடத்தில் கணப்படும் சிற்பத்தில், பழங்கால சாவகர்களின் நெற்களஞ்சிய கொட்டகை சித்தரிக்கபட்டுள்ளது (இடது)]]
பொதுவாக சிற்சில மாறுபாடுகளுடன் வேயப்பட்டு அமைக்கபட்டிருக்கும் நெற்களஞ்சிய கொட்டகை அமைப்பு, இந்தோனேசிய தீவுக்கூட்டம் முழுவதும் பொதுவான ஒன்றாக உள்ளது. நடு சாவகத்தில் காணப்படும் ஒன்பதாம் நூற்றாண்டைச் சேர்ந்த கோயிலான போரோபுதூர் கோயிலின் கட்டடத்தின் அடியில் உள்ள சிற்பத்தை ஆராயும்போது, பண்டைய சாவகத்தின் நெற்களஞ்சிய கொட்டகையானது தற்போதைய நெற்களஞ்சிய கொட்டகை வடிவமான சுண்டானிஸ் *லூயிட் லெங்காங்* (நீண்ட நெற்களஞ்சிய கொட்டகை) போன்று உள்ளது. இது தீவில் நெற்களஞ்சிய கொட்டகை கட்டுமானத்தின் தொடர்ச்சியான பாரம்பரியத்தைக் காட்டுவதாக உள்ளது.
# தகவாசன்

**தகவாசன்** அல்லது **தயா தகவாசன்** (ஆங்கிலம்: *Dyah Tagwas*; இந்தோனேசியம்: *Sri Maharaja Dyah Tagwas Jayakirtiwardhana*) என்பவர் கிபி 9-ஆம் நூற்றாண்டில் இந்தோனேசியா, மத்திய ஜாவா, மாதரம் இராச்சியத்தை ஆட்சி செய்த சஞ்சய அரச மரபைச் சேர்ந்த 9-ஆவது அரசர் ஆவார்.இவரின் ஆட்சிக்காலம் 17 பிப்ரவரி 885 - 25 ஆகத்து 885 என அறியப்படுகிறது.  
வானுவா தெங்கா III கல்வெட்டில் (908), அவர் பிப்ரவரி 17, 885 முதல் ஆகத்து 25, 885 வரை ஆட்சி செய்தார் என பதிவாகி உள்ளது.  
இவர் லோகபாலா *(Rakai Kayuwangi)* அரசருக்குப் பிறகும், பனுவங்க தேவேந்திரன் *(Rakai Panumwangan)* அரசருக்கு முன்பும் மாதரம் இராச்சியத்தின் மன்னராக இருந்தார். ஏர் அங்காட் கல்வெட்டில் *(Prasasti Er Hangat)* எழுதப்பட்டுள்ளதுபடி, தகவாசனின் முழுப் பெயர் சிறீ மகாராஜா தயா தகவாச ஜெயகீர்த்தி வருத்தனன் என்பதாகும்.
# தகவாசன்

## மந்தியாசி கல்வெட்டு

மந்தியாசி கல்வெட்டில் (கி.பி. 907) உள்ள மன்னர்களின் பட்டியலில், தயா குலா மற்றும் மாதரம் இராச்சியத்தின் மன்னர்கள் பலரின் பெயர்கள் காணப்படவில்லை. ஏனெனில் மந்தியாசி கல்வெட்டு, நீண்ட காலம் ஆட்சி செய்து முழு அதிகாரம் பெற்ற மன்னர்களைப் பற்றி மட்டுமே குறிப்பிடுகிறது,  
அந்த வகையில் மந்தியாசி கல்வெட்டில் சஞ்சய வம்சாவளியைச் சேர்ந்த மன்னர்களின் பெயர்களுக்கான தலைப்பு சிறீ மகாராஜா என்றுதான் வழங்கப்பட்டு உள்ளது. தயா குலா ஒரு மகாராஜா பதவியைப் பெறவில்லை என்பதால் மந்தியாசி கல்வெட்டில் அவரின் பெயர் இடம்பெறவில்லை.
# தகவாசன்

## ஏர் லங்காட் கல்வெட்டு

வானுவா தெங்கா III கல்வெட்டில் (908), அறியப்படுவதைத் தவிர, மத்திய ஜாவாவின் பஞ்சார் நெகாரா *(Kabupaten Banjarnegara)* பகுதியில் கண்டெடுக்கப்பட்ட ஏர் அங்காட் கல்வெட்டில் *(Prasasti Er Hangat)* தகவாசனின் பெயர் சிறீ மகாராஜா தயா தகவாச ஜெயகீர்த்தி வருத்தனன் என்ற பட்டப் பெயரால் அறியப்படுகிறது.
# அகமதுநகர் கோட்டை

**அகமத்நகர் கோட்டை** (*Ahmednagar Fort*), இந்தியாவின் மகாராட்டிரம் மாநிலத்தின் அகமத்நகர் அருகில் நிலப்பரப்பில் கட்டப்பட்டது. முதலில் இக்கோட்டை 1562 முதல் 1600 வரை அகமதுநகர் சுல்தானகத்தின் தலைமையிடமாக விளங்கியது. 1803-1805களில் மராத்திய கூட்டமைப்பு மற்றும் பிரித்தானியக் கிழக்கிந்தியப் படைகளுக்கும் இடையே நடைபெற்ற இரண்டாம் ஆங்கிலேய மராத்தியப் போரில் இக்கோட்டை கிழக்கிந்தியக் கம்பெனியிடம் சென்றது. பிரித்தானிய இந்தியாவின் ஆட்சியில் இக்கோட்டை சிறைச்சாலையாக பயன்படுத்தப்பட்டது. தற்போது இக்கோட்டை இந்தியத் தரைப்படையின் கட்டுப்பாட்டில் உள்ளது.
# அகமதுநகர் கோட்டை

## வரலாறு

அகமதுநகர் சுல்தான் உசைன் நிஜாம் ஷா ஆட்சிக் காலத்தில் இக்கோட்டை 1562ஆம் ஆண்டில் கட்டிமுடிக்கப்பட்டது.1600களில் இக்கோட்டை முகலாயர் வசம் சென்றது. 3 மார்ச் 1707 அன்று தனது 88வது அகவையில் ஔரங்கசீப் அகமத்நகர் கோட்டையில் மரணமடைந்தார். பின்னர் 1724ல் இக்கோட்டை ஐதராபாத் நிசாம் வசம் சென்றது. பின்னர் 1756 முதல் 1803 வரை மராத்தியக் கூட்டமைப்பில் இருந்த சிந்தியா குலத்தினர் ஆண்ட குவாலியர் இராச்சிய மன்னர்களின் வசமானது. 1803-05களில் நடைபெற்ற இரண்டாம் ஆங்கிலேய மராத்தியப் போரில் .இக்கோட்டை பிரித்தானியக் கிழக்கிந்திய கம்பெனி வசம் சென்றது..பின்னர் பிரித்தானிய இந்தியாவின் ஆட்சியில் இக்கோட்டையை சிறைச்சாலையாக மாற்றப்பட்டது. இந்திய விடுதலை இயக்க வீரர்களான நானா பட்னாவீஸ், ஜவகர்லால் நேரு, அபுல் கலாம் ஆசாத் மற்றும் வல்லபாய் பட்டேல் போன்றவர்கள் இக்கோட்டைச் சிறையில் அடைக்கப்பட்டவர்களில் சிலராவர்.  
தற்போது இந்தியத் தரைப்படையின் தரைப்படையின் கட்டுப்பாட்டில் உள்ள கோட்டையை காலை 10 மணி முதல் மாலை 5 வரை பொது மக்கள் பார்வைக்கு அனுமதிக்கப்படுகின்றனர்.
# அகமதுநகர் கோட்டை

## இதனையும் காண்க

- மகாராட்டிராவில் உள்ள கோட்டைகளின் பட்டியல்
# செரிமான நொதி

செரிமானத்தின் வேதியியல் செயல்பாட்டில் **செரிமான நொதிகள்** பங்கேற்கின்றன. உணவில் புரதங்கள், கார்போஹைட்ரேட்டுகள் மற்றும் கொழுப்புகளின் பெரிய மூலக்கூறுகள் உள்ளன, அவை இரத்த ஓட்டத்தில் உறிஞ்சப்படுவதற்கு முன்பு வாய், வயிறு, கணையம் மற்றும் சிறுகுடல் ஆகியவற்றில் உள்ள செரிமான நொதிகளால் வேதியியல் ரீதியாக உடைக்கப்பட வேண்டும். மெல்லுதல் (மெஸ்டிகேஷன்) மற்றும் உமிழ்நீரின் செரிமான நொதிகளைப் பயன்படுத்துவதன் மூலம் செரிமானம் தொடங்கப்படுகிறது. பிற்கு இரைப்பையில் சுரக்கும் அமிலத்துடன் உணவு கலக்கிறது. செரிமான இரைப்பை நொதிகள் உறிஞ்சுதலுக்குத் தேவையான சில இரசாயன செயல்முறைகளில் பங்கேற்கின்றன. எனவே உறிஞ்சுதல் சிறுகுடலில் நடைபெறுகிறது .  
செரிமான நொதிகள் விலங்குகளின் (மனிதர்கள் உட்பட) மற்றும் ஊன்உண்ணி தாவரங்களின் செரிமானப் பாதைகளில் காணப்படுகின்றன, அங்கு அவை உணவை ஜீரணிக்க உதவுகின்றன, அதே போல் உயிரணுக்களின் உட்புறத்தில், குறிப்பாக அவற்றின் லைசோசோம்களில், அவை செல்களின் உயிர்ப்புத்தன்மையை பராமரிக்கின்றன.
# செரிமான நொதி

## வகைகள்

செரிமான நொதிகள் மனித இரையகக் குடற்பாதை<nowiki/>யின் பெரும்பகுதிகளில் காணப்படுகின்றன. மனித செரிமானத்தின் முக்கிய இடங்கள் வாய், வயிறு மற்றும் சிறுகுடல் ஆகும். உமிழ்நீர் சுரப்பிகள், இரைப்பை சுரப்பிகள் மற்றும் கணையத்தில் உள்ள சுரக்கும் செல்கள் மற்றும் சிறுகுடலில் உள்ள சுரப்பிகள் உள்ளிட்ட பல்வேறு நாளமுள்ள சுரப்பிகளால் செரிமான நொதிகள் சுரக்கப்படுகின்றன. பெருங்குடலில் மட்டும் எவ்வித செரிமான நொதிகளும் சுரப்பதில்லை. சில ஊனுண்ணித் தாவரங்களில் அவற்றுக்கே உரிய சிறப்பு செரிமான நொதிகள் அவற்றின் இரையை செரிக்கப் பயன்படுத்தப்படுகின்றன.  
| உமிழ்நீர் சுரப்பி | உமிழ்நீர் நொதி (அமைலேஸ்) டையலின் | ஸ்டார்ச் | மால்டோஸ் |  |
| --- | --- | --- | --- | --- |
| இரைப்பைச்சுரப்பிகள் | பெப்சின் | புரதங்கள் | பெப்டோன்கள் |  |
| இரைப்பைச்சுரப்பிகள் | ரென்னின் | பால்புரதங்கள் (அல்லது) கேசினோஜென் | பாலை உறையச் செய்து கேசின் தயாரித்தல் |  |
| கணையம் | கணைய அமைலேஸ் | ஸ்டார்ச் | மால்டோஸ் |  |
| கணையம் | ட்ரிப்ஸின் | புரதங்கள், பெப்டோன்கள் | பெப்டைடுகள், அமினோ அமிலங்கள் |  |
| கணையம் | கைமோட்ரிப்ஸின் | புரதங்கள் | புரோட்டியோஸ்கள், பெப்டோன்கள், பாலிபெப்டைடுகள்,மூன்றுபெப்டைடுகள் இருபெப்டைடுகள், |  |
| கணையம் | கணைய லிபேஸ் | (பால்மமாக்கப்பட்ட) கொழுப்புகள் | கொழுப்பு அமிலங்கள், கிளிசரால் |  |
| சிறுகுடல் சுரப்பிகள் | மால்டேஸ் | மால்டோஸ் | குளுக்கோஸ் |  |
| சிறுகுடல் சுரப்பிகள் | லாக்டேஸ் | லாக்டோஸ் | குளுக்கோஸ், காலெக்டோஸ் |  |
| சிறுகுடல் சுரப்பிகள் | சுக்ரேஸ் | சுக்ரோஸ் | குளுக்கோஸ், பிரக்டோஸ் |  |
| சிறுகுடல் சுரப்பிகள் | லிப்பேஸ் | கொழுப்புகள் | கொழுப்பு அமிலங்கள், கிளிசரால் | } |
# செரிமான நொதி

## மருத்துவ முக்கியத்துவம்

ஆல்பா-குளுக்கோசிடேஸ் தடுப்பான்கள் மற்றும் ஆல்பா அமைலேஸ் தடுப்பான்கள் எனப்படும் நொதிகள் இலவங்கப்பட்டை போன்ற தாவரங்களில் காணப்படுகின்றன. இவை நீரிழிவு நோய்க்கு எதிர்ப்பு மருந்துகளாகப் பயன்படுத்தப்படுகின்றன.
# முஸ்லிம் கலைக் கல்லூரி, திருவிதாங்கோடு

**முசுலிம் கலைக் கல்லூரி, திருவிதாங்கோடு** (*Muslim Arts College in Thiruvithancode*) இந்தியாவின் தமிழ்நாடு மாநிலம் கன்னியாகுமரி மாவட்டத்தில் 1982 ஆம் ஆண்டு சூலை மாதம் 5 ஆம் தேதி நிறுவப்பட்டு தொடர்ந்து இயங்கி வருகிறது. தொடக்கத்தில் வணிகவியல், வரலாறு, கணிதப் பாடங்களில் இளநிலை பட்டப்படிப்புகளை வழங்கும் கல்லூரியாகத் தொடங்கப்பட்டது. தற்பொழுது இந்தக் கல்வி நிறுவனத்தில் இளங்கலை மற்றும் முதுகலை பாடப்பிரிவுகள் செயல்பட்டு வருகின்றன. மேலும், முனைவர் பட்ட ஆய்வுகளுக்கான இசுலாமிய ஆய்வு மையமும் இங்கு செயல்படுகிறது.  
மாணவர்களின் தனித்திறன் மற்றும் மொழி வளத்தை மேம்படுத்தும் நோக்கில் கணினி பயிற்சி வகுப்புகள், மொழி வகுப்புகள் மற்றும் பல்வேறு நிகழ்ச்சிகள் இக்கல்லூரியில் வழங்கப்பட்டு வருகின்றன. இக்கல்லூரியுடன், முசுலிம் கல்வியியல் கல்லூரியும் செயல்பட்டு வருகிறது.  
முசுலிம் சிறுபான்மை சமூகத்தினருக்கு சம வாய்ப்பு மற்றும் அணுகலை வழங்கும் ஒரு கல்லூரி இருக்க வேண்டும் என்பது கன்னியாகுமரி மாவட்ட இசுலாமிய கல்வி சங்கத்திற்கு நீண்டகால தேவையாக இருந்ததால் இக்கல்லூரி தொடங்கப்பட்டது. அன்புடன் சேவை செய் என்ற குறிக்கோளைக் கொண்ட இந்தக் கல்லூரி, சமூக ரீதியாகவும் நிதி ரீதியாகவும் பின்தங்கிய கிராமப்புற மாணவர்களின் கல்விக்கு முக்கியத்துவம் அளிக்கிறது. பல்வேறு பின்னணிகளைச் சேர்ந்த மாணவர்களின் கல்வித் தேவைகளைப் பூர்த்தி செய்யும் வகையில் இந்த கற்றல் மையம் அமைந்துள்ளது.
# அஸ்திரம் (தெய்வீக ஆயுதம்)

**அஸ்திரம்**', இந்து தொன்மவியலில் கூறப்படும் தெய்வீக ஆற்றல் கொண்ட ஆயுதம் ஆகும். குறிப்பிட்ட தெய்வஙகளுக்கான அஸ்திரங்கள் அதற்குரிய மந்திரங்களை மனதில் ஓதி வில் அல்லது கையால் கையாளப்படும் வாள், வேல் அல்லது ஈட்டி அல்லது கதாயுதம் போன்றவை ஆகும்.  
இந்துக் கடவுளரின் புகழ்பெற்ற அஸ்திரங்களில் விஷ்ணுவுக்குரிய சக்கராயுதம், சிவ பெருமான் மற்றும் துர்க்கைக்குரிய திரிசூலம், முருகப் பெருமானுக்குரிய வேலாயுதம் மற்றும் இந்திரனுக்குரிய வஜ்ஜிராயுதம் ஆகும். தவம் இயற்றி பிரம்மா, சிவன், பார்வதி போன்ற கடவுளர்களிடமிருந்து கிடைக்கப் பெறும் அஸ்திரங்களில் முக்கியமானது பிரம்மாஸ்திரம், பாசுபத அஸ்திரம், நாகாஸ்திரம், கோடாரி, வருணாஸ்திரம் ஆகும்.
# அஸ்திரம் (தெய்வீக ஆயுதம்)

## இதிகாசங்களில்

இராமாயணம் மற்றும் மகாபாரதம் ஆகிய காவியங்களில் தெய்வீக ஆயுதங்கள் குறித்து பேசுகின்றது. இராம-இராவணப் போரில் இராமர், இலக்குமணன், இராவணன், இந்திரஜித் மற்றும் குருச்சேத்திரப் போரில் பீஷ்மர், துரோணர், கர்ணன், அசுவத்தாமன் மற்றும் அருச்சுனன் ஆகியோர் தெய்வீக ஆற்றல் கொண்ட அஸ்திரங்களைக் கொண்டு போரிட்டனர்.  
பாகவத புராணத்தில் கிருஷ்ணர் சக்கராயுதத்தைக் கொண்டு சிசுபாலனின் தலையை கொய்தார். மகாபாரதத்தில் அருச்சுனன் சிவ பெருமானை வேண்டி தவம் இயற்றி பாசுபத அஸ்திரம் பெற்றதை வன பருவத்தில் கூறப்பட்டுள்ளது.  
மேலும் அசுவத்தாமன் உரிய மந்திரம் ஓதி, ஒரு புல்லை பிரம்மாஸ்திரமாக பயன்படுத்தி உத்தரையின் கருவறையில் இருந்த குழந்தையை கொன்ற கதை மகாபாரதம் கூறுகிறது.
# ஒத்தசொல்

எழுதப்பட்ட ஒத்தசொற்களின் பட்டியல், நியோ-அசீரியன் காலம்]]
**ஒத்தசொல்**, **இணைச்சொல்** அல்லது **ஒருபொருள் பன்மொழி** என்பது ஒரு சொல் அல்லது சொற்றொடருக்கு இணையான பொருளுடைய மற்றொரு சொல் அல்லது சொற்றொடரைக் குறிக்கும். இது ஒருபொருட்கிளவி, பரியாயம், பிரதிபதம் என பலவாறு குறிப்பிடப்படுகிறது. எடுத்துக்காட்டாக, தொடக்கம், ஆரம்பம் மற்றும் துவக்கம் என்ற சொற்கள் அனைத்தும் ஒன்றுக்கொன்று ஒத்த சொற்கள்.  
ஒத்தசொல்லுக்கான இலக்கண அடையாளம் மாற்றீடு ஆகும்.  
*எடுத்துக்காட்டு:*  
**குருதி** வடிந்தது. **இரத்தம்** வடிந்தது.  
இவ்விரண்டு வாக்கியங்களில் உள்ள குருதி, இரத்தம் என்ற சொற்களை மாற்றீடு செய்யும் போது பொருள் மாறாததால் இவ்விரண்டு சொற்களும் ஒன்றுக்கொன்று ஒத்த சொற்கள் ஆகும்.  
சொற்கள் பெரும்பாலும் ஒரு குறிப்பிட்ட பொருளில் மட்டும் ஒத்ததாக இருக்கலாம்.  
*எடுத்துக்காட்டு:*  
**நீண்ட** மற்றும் **அதிக** என்னும் இரண்டு சொற்களை **கால சூழல்** என்னும் பொருட்பின்னணியில் கையாளும் போது கிடைக்கும் **நீண்ட நேரம்** மற்றும் **அதிக நேரம்** என்னும் சொற்றொடர்கள் ஒத்த பொருளை தருகின்றன ஆனால் **பற்கள்** என்னும் பொருட்பின்னணியில் அதே சொற்களைப் பயன்படுத்தினால் கிடைக்கும் ***நீண்ட பற்கள்*** மற்றும் ***அதிக பற்கள்*** என்பவை ஒத்த பொருளை தரவில்லை எனவே இச் சொற்களை மாற்றீடாக இந்த சொற்றொடரில் பயன்படுத்த முடியாது ஆகவே **பற்கள்** என்ற பொருட்பின்னணியில் அமைந்த இந்த சொற்றொடரில் **நீண்ட** மற்றும் **அதிக** என்னும் சொற்கள் ஒத்த சொற்கள் அல்ல.
# இலங்கியேந்தல்

**இலங்கியேந்தல்** என்பது இந்தியா தமிழ்நாடு மாநிலத்தின் மதுரை மாவட்டத்திலுள்ள மதுரை கிழக்கு ஊராட்சி ஒன்றிய இலங்கியேந்தல் ஊராட்சி ஒரு புறநகர்ப் பகுதியாகும்.
# இலங்கியேந்தல்

## அமைவிடம்

கடல் மட்டத்திலிருந்து சுமார் 150.03 மீ. உயரத்தில், என்ற புவியியல் ஆள்கூறுகள் கொண்டு இலங்கியேந்தல் அமையப் பெற்றுள்ளது.
# இலங்கியேந்தல்

## மக்கள்தொகை பரம்பல்

2011 இந்திய மக்கள் தொகைக் கணக்கெடுப்பு அடிப்படையில், இலங்கியேந்தல் ஊரின் மொத்த மக்கள்தொகை 598 பேர் ஆகும். இதில் 298 பேர் ஆண்கள் மற்றும் 300 பேர் பெண்கள் ஆவர்.
# இலங்கியேந்தல்

## அரசியல்

இலங்கியேந்தல் பகுதியானது, மதுரை கிழக்கு (சட்டமன்றத் தொகுதி) வரம்புக்கு உட்பட்டதாகும். மேலும் இப்பகுதி, மதுரை மக்களவைத் தொகுதி சார்ந்தது.
# கால்சியம் தயோசயனேட்டு

**கால்சியம் தயோசயனேட்டு** (*Calcium thiocyanate*) என்பது Cs(SCN)<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இது ஒரு நிறமற்ற திடப்பொருளாகும். எக்சு-கதிர் படிகவியல் முடிவுகளின்படி கால்சியம் தயோசயனேட்டு ஓர் ஒருங்கிணைப்பு பலபடியாகும். Ca<sup>2+</sup> அயனிகள் ஒவ்வொன்றும் எட்டு தயோசயனேட்டு எதிர்மின் அயனிகளுடனும், நான்கு Ca-S மற்றும் நான்கு Ca-N பிணைப்புகளுடனும் பிணைக்கப்பட்டுள்ளன. கட்டமைப்பின் மையக்கரு புளோரைட்டு அமைப்பை நினைவூட்டுகிறது.
# ஜீன் அப்துல்லா

துன் **ஜீன் அப்துல்லா** அல்லது **துன் ஜீன் அப்துல்லா நீ டாங்கர்** (பிறப்பு: சூலை 29, 1953) (ஆங்கிலம்: *Tun Jeanne Abdullah*; *Jeanne Abdullah née Danker*) என்பவர் மலேசியாவின் 5-ஆவது பிரதமர் துன் **அப்துல்லா அகமது படாவி** *(Tun Abdullah Ahmad Badawi)* அவர்களின் இரண்டாவது மனைவி ஆவார்.  
இருப்பினும், 2007-ஆம் ஆண்டு மார்ச் மாதத் தொடக்கத்தில், மறுமணம் செய்து கொள்ளப் போவதாக வந்த வதந்திகளை அப்துல்லா படாவி நிராகரித்தார், ஆனாலும் ஓர் ஆண்டிற்கும் மேலாக வதந்திகள் பரவி வந்தன. இருப்பினும், அவர்களின் திருமணம் செரி பெர்தானாவில் 9 சூன் 2007-இல் நடைபெற்றது. ஜீன் அப்துல்லா தன் முதல் கணவர் உசுமான் மகமூத்தை *(Othman Mahmood)* மணந்தபோது, உசுமான் மகமூத், அப்துல்லா படாவியின் முதல் மனைவி (மறைந்த) துன் எண்டோன் மாமூட்டின் தம்பியாக இருந்தார்.
# ஜீன் அப்துல்லா

## குடும்பம்

கோலாலம்பூர் இல்டன் *(Kuala Lumpur Hilton)* மற்றும் பான் பசிபிக் *(Pan Pacific Hotel)* உள்ளிட்ட முக்கிய தங்கும் விடுதிகளில் மேலாண்மைத் துறையில் பணியாற்றினார்.  
ஒரு கட்டத்தில் ஜீன் அப்துல்லா, அப்துல்லா அகமது படாவி மலேசியாவின் துணைப் பிரதமராக இருந்தபோது, மலேசிய துணைப் பிரதமரின் அதிகாரப்பூர்வ இல்லத்தின் மேற்பார்வையாளராக இருந்தார், மேலும் அப்துல்லா அகமது படாவி பிரதமர் பதவியை ஏற்றுக்கொண்டபோது பிரதமரின் இல்லமான செரி பெர்தானாவின் மேலாளராக நியமிக்கப்பட்டார்.  
ஜீன் அப்துல்லாவுக்கு முந்தைய திருமணத்தின் மூலம் **நதியா கிமி** *(Nadiah Kimie)* வயது ; மற்றும் **நடீன் கிமி** *(Nadene Kimie)* வயது ; என இரண்டு மகள்கள் உள்ளனர். நதியா கிமி, கோலாலம்பூரில் ஒரு காட்சி தொடர்பு நிறுவனத்தை நடத்தி வருகிறார். நடீன் கிமி ஃபேஷன் துறையில் ஈடுபட்டுள்ளார், அலங்காரம் தொடர்பான வாழ்க்கை முறை திட்டங்களில் ஈடுபட்டுள்ளார்.
# ஜீன் அப்துல்லா

## பொது வாழ்க்கை

2007-ஆம் ஆண்டின் பிற்பகுதியில், ஜீன் அப்துல்லா மலேசிய திறந்தவெளி பல்கலைக்கழகத்தின் *(Open University Malaysia)* இரண்டாவது வேந்தராக நியமிக்கப்பட்டார். முதலாவது வேந்தர், முன்னாள் பிரதமரின் முதல் மனைவியான மறைந்த துன் எண்டோன் மாமூட் ஆவார்.  
மேலும் அவர் மலேசிய மாற்றுத் திறனாளர் மன்றத்தின் *(Paralympic Council of Malaysia)* புரவலராகவும் உள்ளார்.
# ஜீன் அப்துல்லா

## விருதுகள்

### மலேசிய விருதுகள்

- :  
- - உயர் மகுட விருது (**SSM**) – **Tun** (2009)
- :
- - *(Order of the Crown of Selangor)* (**SPMS**) – **Datin Paduka Seri** (2007)
- :
- - *(Premier and Exalted Order of Malacca)* (**DUNM**) – **Datuk Seri Utama** (2007)
- :
- - *(Order of the Star of Hornbill Sarawak)* (**DA**) – **Datuk Amar** (2008)
# எவ்லா சட்டமன்றத் தொகுதி

**எவ்லா சட்டமன்றத் தொகுதி** (Yevla Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ள பதினைந்து தொகுதிகளில் ஒன்றாகும். எவ்லா, திண்டோரி மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.
# எவ்லா சட்டமன்றத் தொகுதி

## சட்டமன்ற உறுப்பினர்கள்

| 1962 | கிருபாவ் காவலி | இந்திய தேசிய காங்கிரசு |
| --- | --- | --- |
| 1967 | மாதவ்ராவ் டி. பாட்டீல் |  |
| 1972 | நிவ்ருத்தி போர்கடே | சுயேச்சை |
| 1978 | சனார்தன் பாட்டீல் |  |
| 1980 | இந்தியத் தேசிய காங்கிரசு (அ) |  |
| 1980 | மாருதிராவ் பவார் | இந்திய காங்கிரசு (சோசலிஸ்ட்) |
| 1990 | இந்திய தேசிய காங்கிரசு |  |
| 1995 | கல்யாண்ராவ் பாட்டீல் |  |
| 1999 |  |  |
| 2004 | சாகன் புஜ்பால் | தேசியவாத காங்கிரசு கட்சி |
| 2009 |  |  |
| 2014 |  |  |
| 2019 |  |  |
| 2024 | } |  |
# சின்னார் சட்டமன்றத் தொகுதி

**சின்னார் சட்டமன்றத் தொகுதி** (Sinnar Assembly constituency) என்பது இந்தியாவின் மகாராட்டிர மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது நாசிக் மாவட்டத்தில் அமைந்துள்ள பதினைந்து சட்டமன்றத் தொகுதிகளில் ஒன்றாகும். நாசிக் கிழக்கு, நாசிக் மத்தியத் தொகுதி, நாசிக் மேற்கு, தியோலாலிபட்டியல் சாதிமற்றும் இகத்புரி பழங்குடியினர் ஆகிய ஐந்து சட்டமன்றத் தொகுதிகளும் நாசிக் மக்களவைத் தொகுதிக்கு உட்பட்டனவாகும்.
# சின்னார் சட்டமன்றத் தொகுதி

## சட்டமன்ற உறுப்பினர்கள்

| 1962 | சங்கர் வாஜே | இந்திய தேசிய காங்கிரசு |
| --- | --- | --- |
| 1967 | ஆர். வி. வாஜே |  |
| 1972 | ராமகிருசுண நாயக் |  |
| 1978 | சூர்யபன் கடக் | சுயேச்சை |
| 1980 | இந்தியத் தேசிய காங்கிரசு (அ) |  |
| 1985 | துக்காராம் டிகோலே | இந்திய காங்கிரசு (சோசலிஸ்ட்) |
| 1990 | இந்திய தேசிய காங்கிரசு |  |
| 1995 | சுயேச்சை |  |
| 1999 | மாணிக்ராவ் கோகடே |  |
| 2004 |  |  |
| 2009 | இந்திய தேசிய காங்கிரசு |  |
| 2014 | ராசபாவ் வாஜே | சிவ சேனா |
| 2019 | மாணிக்ராவ் கோகடே | தேசியவாத காங்கிரசு கட்சி |
| 2024 | } |  |
# நூராயினி அப்துல் ரகுமான்

**நூராயினி அப்துல் ரகுமான்** (பிறப்பு: 21 ஏப்ரல் 1949) (ஆங்கிலம்: *Noorainee binti Abdul Rahman*) என்பவர் மலேசியாவின் மலேசியப் பிரதமர் டான் ஸ்ரீ **முகிதீன் யாசின்** *(Muhyiddin Yassin)* அவர்களின் மனைவி ஆவார்.  
முகிதீன் யாசின் மார்ச் 2020 முதல் ஆகத்து 2021 வரை; மலேசியாவின் 8-ஆவது பிரதமராகவும், ஏப்ரல் 2009 முதல் சூலை 2015 வரை; மலேசியாவின் 10-ஆவது பிரதமராகவும், முன்னாள் துணைப் பிரதமராகவும் பணியாற்றியவர் ஆவார்.  
நூராயினி அப்துல் ரகுமான், மருத்துவமனையில் பள்ளி *(School-in-Hospital Project)* என்ற திட்டத்திற்காக மலேசியாவில் அறியப்படுகிறார்.
# நூராயினி அப்துல் ரகுமான்

## வாழ்க்கை

நூராயினி 1972-இல், முகிதீன் யாசினை மணந்தார். இவர்களுக்கு 2 மகன்கள்; மற்றும் 2 மகள்கள் என 4 பிள்ளைகள் உள்ளனர்.  
மூத்த மகன் பக்ரி யாசின் முகிதீன் *(Fakhri Yassin Mahiaddin),* ஒரு நிறுவன நபர்; இரண்டாவது மகள் நபிலா முகிதீன் *(Nabilah Mahiaddin);* மூன்றாவது மகள் நஜ்வா முகிதீன் *(Najwa Mahiaddin),* ஒரு பாடகி; மற்றும் நான்காவது மகன் பர்கான் யாசின் முகிதீன் *(Farhan Yassin Mahiaddin);* இவரும் கலைத் துறையில் ஈடுபட்டு ஒரு மேடைப் பாடகராக வலம் வருகிறார்.
# நூராயினி அப்துல் ரகுமான்

## மருத்துவமனையில் பள்ளி

மருத்துவமனையில் பள்ளி திட்டத்தின் கீழ் புரவலராக நூராயினி பணியாற்றி வருகிறார். மாணவர்கள் மருத்துவமனையில் சேர்க்கப்படும் போது கல்வி பெறுவதற்கான வாய்ப்பை வழங்குவது இந்தத் திட்டத்தின் இலக்காக உள்ளது. இந்தத் திட்டம் மலேசிய கல்வி அமைச்சு, மலேசிய சுகாதார அமைச்சு மற்றும் நூருல் யாகீன் அறக்கட்டளை *(Nurul Yaqeen Foundation)* ஆகிய அமைப்புகளுக்கு இடையிலான ஒரு கூட்டு முயற்சியாகும்.
# நூராயினி அப்துல் ரகுமான்

## ஆர்க்கிட் கலப்பினங்கள்

மலேசிய வேளாண் ஆய்வு மேம்பாட்டு நிறுவனம் (**MARDI**), நூராயினியின் பெயருடன் இணைத்து இரண்டு கலப்பின ஆர்க்கிட் இனங்களை உருவாக்கியுள்ளது. அவை அரண்டா புவான் சிறீ நூராயினி *(Aranda Puan Sri Noorainee)* மற்றும் மொகாரா புவான் சிறீ நூராயினி *(Mokara Puan Sri Noorainee)* எனும் ஆர்க்கிட் இனங்களாகும்.
# நூராயினி அப்துல் ரகுமான்

## விருதுகள்

### மலேசிய விருதுகள்

- :  
- :
- - *Sultan Ibrahim Medal|* (**PIS II**) (1988)
- - *Order of the Crown of Johor* (**SPMJ**) – **Datin Paduka** (2013)
- :
- - *Order of Sultan Ahmad Shah of Pahang)* (**SSAP**) – **Dato' Sri** (2014)
- :
- - *Order of Kinabalu* (**SPDK**) – **Datuk Seri Panglima** (2021)
# முகைனி சைனல் அபிதீன்

**முகைனி சைனல் அபிதீன்** (பிறப்பு: 12 நவம்பர் 1961) (ஆங்கிலம்: *Noorainee binti Abdul Rahman*) என்பவர் மலேசியாவின் மலேசியப் பிரதமர் டான் ஸ்ரீ **இசுமாயில் சப்ரி யாகோப்** *(Ismail Sabri Yaakob)* அவர்களின் மனைவி ஆவார்.  
இசுமாயில் சப்ரி யாகோப் மார்ச் 2020 முதல் ஆகத்து 2021 வரை; மலேசியாவின் 8-ஆவது பிரதமராகவும், 21 ஆகத்து 2021 முதல்24 நவம்பர் 2022; மலேசியாவின் 9-ஆவது பிரதமராகவும், சூலை 2021 முதல் ஆகத்து 2021 வரை முன்னாள் துணைப் பிரதமராகவும் பணியாற்றியவர் ஆவார்.
# முகைனி சைனல் அபிதீன்

## வாழ்க்கை

1979-ஆம் ஆண்டில், முகைனிக்கு 18 வயதாக இருக்கும் போது இசுமாயில் சப்ரி யாகோப்புடன் நட்பு கொண்டார். பின்னர் 1986-இல் அவரைத் திருமணம் செய்து கொண்டார். அவர்களுக்கு நான்கு பிள்ளைகள்; மூன்று மகன்கள் மற்றும் ஒரு மகள்.
# முகைனி சைனல் அபிதீன்

## குடும்பம்

இவர்களின் மகன்களில் ஒருவரான கடாபி இசுமாயில் சப்ரி (Gadaffi bin Ismail Sabri), ஒரு கலைஞர் ஆவார். அவர் 2007-ஆம் ஆண்டு அகாடமி பென்டாசியா என்ற நேரடி நிகழ்ச்சியில் பங்கேற்றார்.  
இவர்களின் ஒரே மகள் நினா சப்ரினா (Nina Sabrina), ஜோவியன் மண்டகி *(Jovian Mandagie)* என்ற இந்தோனேசிய ஆடை வடிவமைப்பாளரை 2013-ஆம் ஆண்டில் மணந்தார்.
# முகைனி சைனல் அபிதீன்

## விருதுகள்

### மலேசிய விருதுகள்

- :  
- :
- - *Order of Sultan Ahmad Shah of Pahang)* (**SSAP**) – **Dato' Sri** (2015)
# சாகிதா கசுமி

**சாகிதா கசுமி** (*Zahida Kazmi*) பாக்கித்தான் நாட்டைச் சேர்ந்த ஒரு பெண் ஆவார். நாட்டின் முதல் பெண் வாடகைக் கார் ஓட்டுநர் என்று அறியப்படுகிறார். முதன்மையாக இசுலாமாபாத்து-இராவல்பிண்டி பெருநகரப் பகுதியில் வாகனம் ஓட்டி வரும் இவர், நாட்டின் வடக்குப் பகுதியில் உள்ள பாலகோட்<nowiki/>டு, சித்ரால், திர், அபோட்டாபாத்து மற்றும் சுவாட் மாவட்டம் போன்ற பாறைகளாலான தொலைதூரப் பகுதிகளுக்கும் வாடிக்கையாளர்களை அழைத்துச் சென்றுள்ளார். நாட்டில் பாலின வேற்றுமைகளை உடைத்ததற்காக இவர் அங்கீகாரத்தைப் பெற்றுள்ளார்.
# சாகிதா கசுமி

## ஆரம்பகால வாழ்க்கை.

பெசாவரில் ஒரு பசுத்தூன் குடும்பத்தில் கசுமி பிறந்தார். தனது 13 வயதில் திருமணம் செய்து கொண்டார். அதன் பிறகு இவர் பாக்கித்தான் கடற்படையில் தனது கணவரின் வேலை காரணமாக 1972 ஆம் ஆண்டில் அபோட்டாபாத்தில் இருந்து கராச்சிக்கு குடிபெயர்ந்தார். இவரது கணவர் ஒரு வாடகை வாகனம் ஓட்டுநராக இருந்தார். மேலும் கசுமிக்கு வாகனம் ஓட்டவும் கற்றுக்கொடுத்தார். 1971ஆம் ஆண்டு இந்திய-பாக்கித்தான் போரின்போது அவர் போர்க் கைதி ஆனார். சிறிது காலம் கழித்து விடுவிக்கப்பட்டார்.  
1981 ஆம் ஆண்டில் தனது கணவர் இறந்ததைத் தொடர்ந்து, கசுமி முதலில் வீட்டு உதவியாளராகப் பணியாற்றினார், ஒரு துணி தொழிற்சாலையில் வேலை செய்வதற்கு முன்பு, தனது ஆறு குழந்தைகளை (நான்கு மகள்கள் மற்றும் இரண்டு மகன்கள்) ஒற்றைத் தாயாக பராமரித்தார். 12 ஆண்டுகள் அனைத்து பாக்கித்தான் மஞ்சள் வாடகை வாகனக் கூட்டமைப்பின் தலைவராகவும் பணியாற்றினார். பசுதோவில் இவரது சரளமான பேச்சு, தனது வாடிக்கையாளர்களை நாட்டின் வடக்கு பகுதிகளில் உள்ள வடக்கு மற்றும் தெற்கு வச்சீரிசுதான் மாவட்டங்கள் போன்ற கிராமப்புறங்களுக்கு அழைத்துச் செல்ல உதவியது. 1995 ஆம் ஆண்டில் தனது குழந்தைகள் கல்வியை முடித்த பின்னர் மறுமணம் செய்து கொண்டு தனது வாழ்க்கையைத் தொடர்ந்தார். நன்கொடைகளை சேகரித்து அவருக்கு பள்ளி வாகனம் வாங்குவதற்காக 2015 ஆம் ஆண்டு செப்டம்பரில் ஒரு முகநூல் பக்கம் உருவாக்கப்பட்டது. நன்கொடை இலக்கு சில மாதங்களுக்குப் பிறகு எட்டப்பட்டது. அதன் பிறகு இவர் மே 2016 ஆம் ஆண்டில் தனது பள்ளி வாகனத்தைப் பெற்றார். பள்ளிக் குழந்தைகளுக்காக ஓட்டுவதில் மட்டுமே தன்னை மட்டுப்படுத்திக் கொண்டார்
# சாகிதா கசுமி

## அங்கீகாரம்

2011 ஆம் ஆண்டில், பிபிசி நியூசு அவரது வாழ்க்கைக் கதையை ஒரு கட்டுரையில் வெளியிட்டது. இது தேசிய மற்றும் சர்வதேச ஊடகங்களில் அதிக செய்திகளை வெளியிட வழிவகுத்தது.  
2014 ஆம் ஆண்டில், உருமேனிய ஆவணப்படத் தயாரிப்பாளர் அன்கா டிமோஃப்டேவின் மேடம் கசுமி மற்றும் ஓட்டுநர்கள் என்ற ஆவணப்படத்தின் மையக்கருவாக கசுமி இருந்தார். இது இலண்டனின் எசு. ஓ. ஏ. எசு பல்கலைக்கழகத்தில் காட்சிக்கு வைக்கப்பட்டது.  
2015 ஆம் ஆண்டில், நாட்டின் பாலின வேற்றுமைகளை உடைத்தற்காக கோகோ கோலா பானங்கள் பாக்கித்தான் லிமிடெட் நிறுவனமும், ஐ.நா. பெண்<nowiki/>கள் என்பது பெண்<nowiki/>களின் அதிகாரமளிப்பிற்காக செயல்படும் அமைப்பும் இவரை கௌரவித்தன.
# மருந்தியக்கத் தாக்கவியல்

**மருந்தியக்கத் தாக்கவியல்** என்பது மருந்து செலுத்தப்பட்ட ஒரு உடலானது அம்மருந்தை எவ்வாறு பாதிக்கிறது என்பது பற்றிய ஆய்வு ஆகும். மருந்தியக்கவியல் என்பது ஒரு மருந்து ஒரு உயிரினத்தை எவ்வாறு பாதிக்கிறது என்பதைப் பற்றிய ஆய்வு ஆகும். இரண்டும் சேர்ந்து, மருந்தின் அளவு, நன்மை மற்றும் பாதகமான விளைவுகளை நிர்ணயிக்கின்றன. சில நேரங்களில் மருந்தியக்கவியலை பி. டி. (PD) என்றும் மருந்தியக்கத் தாக்கவியலை பி. கே. (PK) என்றும் சுருக்கமாக அழைக்கப்படுகிறது.  
**மருந்தியக்கத் தாக்கவியல்** (Pharmacokinetics) என்பது பண்டைய கிரேக்க சொற்களான **”*பார்மகான்”*** (மருந்து) மற்றும் ***”கைனடிகோஸ்”*** (நகர்தல்) என்பவற்றில் இருந்து பெறப்பட்ட ஒரு சொல்லாகும்.
# மருந்தியக்கத் தாக்கவியல்

## படிநிலைகள்

ஒரு உயிரினத்தின் உடலில் மருந்து செலுத்தப்பட்ட பின் ஏற்படும் பல கட்ட நிகழ்வுகள் ADME (அல்லது LADME) என்றழைக்கப்படுகின்றன. அவை பின்வருமாறு,  
- விடுபடுதல் (Liberation) -மருந்தில் உள்ள மூலப்பொருள் மருந்தின் மூல உருவாக்கத்திலிருந்து பிரியும் செயல்.
- உறிஞ்சுதல் (Absorbtion)-மருந்து அதன் செலுத்தப்பட்ட இடத்திலிருந்து உடலின் தொகுதிச்சுற்றோட்டத்தினுள் நுழையும் செயல்.
- பகிர்மானம் (Distribution)-உடலின் திரவங்கள் மற்றும் திசுக்கள் முழுவதும் மருந்து மூலப்பொருட்களின் பரவல்.
- வளர்சிதை மாற்றம் (Metabolism)- மருந்துகளால் ஏற்படும் விளைவுகள் மற்றும் மருந்துகள் வளர்சிதைப்பொருட்களாக முறிவு அடைதல்
- கழிவுநீக்கம் (Excretion)-உடலில் இருந்து மருந்துப்பொருள் அல்லது வளர்சிதைப்பொருட்களை அகற்றுதல். அரிதான சந்தர்ப்பங்களில், சில மருந்துகள் மீளமுடியாத வகையில் உடல் திசுக்களில் குவிந்து விடுகின்றன.  
சில பாடப்புத்தகங்கள் முதல் இரண்டு கட்டங்களை சேர்த்துக் குறிப்பிடுகின்றன, ஏனெனில் மருந்து பல்வேறு நேரங்களில் செயல்படும் வடிவத்தில் அளிக்கப்படும், இதன் பொருட்டு விடுபடுதல் (liberation) கட்டம் இருக்காது. மற்ற சில புத்தகங்கள் பகிர்மானம் (distribution), வளர்சிதைமாற்றம் (metabolism), மற்றும் கழிவுநீக்கம் (excretion) ஆகியவற்றை இணைத்து "விநியோக கட்டம்" (disposition phase) என்று குறிப்பிடுகின்றன. சில ஆசிரியர்கள் மருந்தின் நச்சுப் பக்கவிளைவுகளை (toxicological aspect) சேர்த்து, ADME-Tox அல்லது ADMET என்று குறிப்பிடுகின்றனர். வளர்சிதைமாற்றம் (metabolism) மற்றும் வெளியேற்றம் (excretion) ஆகிய இரு கட்டங்களையும் சேர்த்து "நீக்கம்" (elimination) கட்டமாகக் குறிப்பிடப்படுகின்றனர்.
# மருந்தியக்கத் தாக்கவியல்

## மருந்து இருப்புநிலை

மற்றும் மருந்தியக்கத் தாக்கவியல் நடத்தைகளைக் கொண்டிருக்கும்.]]
மருந்து இருப்பு நிலை என்பது மருந்து உடலில் செலுத்தப்பட்ட பின் உடலின் தொகுதிச் சுற்றோட்டத்தினை அடையும் மருந்தின் அளவாகும். நடைமுறையில், சிரைவழி சிகிச்சை மூலம் செலுத்தப்படும் போது மருந்தின் அதிகபட்ச மருந்து இருப்பு நிலை எட்டப்படுகிறது. இது மருந்து இருப்பு நிலை அளவு 1 (அல்லது 100%) என குறிக்கப்படுகிறது. பிற மருந்து செலுத்து முறைகளின் மருந்து இருப்பு நிலை என்பது சிரைவழி சிகிச்சை மூலம் எட்டப்பட்ட அம்மருந்தின் மருந்து இருப்பு நிலை அளவுடன் ஒப்பிட்டு மதிப்பிடப்படுகிறது.
# குறுவட்டூர்

**குறுவட்டூர்** (*Kuruvattoor*) என்பது இந்தியாவின், கேரளத்தின் பாலக்காடு மாவட்டத்தில் உள்ள ஒரு சிற்றூராகும். இக்கிராமம் கயிலையாடு, முண்டகோட்டுக்குருசி, வல்லப்புழா மற்றும் கணயம் ஆகியவற்றுடன் தனது எல்லைகளைப் பகிர்ந்து கொள்கிறது. இது பட்டாம்பி ஊராட்சி ஒன்றியம் மற்றும் பட்டாம்பி வட்டத்தில் உள்ள வல்லபுழா ஊராட்சிக்கு உட்பட்டது. இக்கிராமம் கலை மற்றும் விளையாட்டுகளுகு குறிப்பாக கால்பந்துக்கு ஊக்கமளிக்கிறது. பல கிளப்புகள் மற்றும் உள்ளாட்சி அமைப்புகள் கலாச்சார அம்சங்களை உயர்த்துவதற்காக நிகழ்வுகளை உருவாக்குகின்றன.
# குறுவட்டூர்

## அரசியல்

இது பட்டம்பி சட்டமன்றத் தொகுதி மற்றும் பாலக்காடு மக்களவைத் தொகுதி ஆகியவற்றுக்கு உட்பட்டது. இது பிரித்தானிய இந்தியாவின் மெட்ராஸ் மாகாணத்தின் மலபார் மாவட்டத்தில் உள்ள வள்ளுவநாடு வட்டத்தின் ஒரு பகுதியாக இருந்தது.